Likumprojekts

**Grozījumi Jūras vides aizsardzības un pārvaldības likumā**

Izdarīt  Jūras vides aizsardzības un pārvaldības likumā (Latvijas Vēstnesis, 2010, 183., 205. nr.; 2013, 243. nr.; 2014, 119. nr.; 2015, 230. nr.; 2019, 248A.nr.) šādus grozījumus:

1. Papildināt 1. pantu ar 9. un 10.punktu šādā redakcijā:

“9) jūras augstākās bangas robeža – vieta, kuru sasniedz jūras augstākās bangas, kas ir jūras piekrastes joslas robeža, un tā ir noteikta līnija krasta nogāzē, līdz kurai var notikt viļņu uzskalošanās īpaši spēcīgu vētru laikā, kas ir tāda viļņu enerģijas iedarbība uz krastu, kura izmaina reljefu;

10) buferjosla – līnija 20 metru attālumā no jūras augstākās bangas robežas uz sauszemes pusi un ir jūras krasta erozijas paaugstināta riska zona, kas var būt ietekmēta starp jūras augstākās bangas robežas aktualizācijas periodiem.”

1. Papildināt likumu ar 3¹. pantu šādā redakcijā:

“3¹. pants. **Jūras krasta līnija, jūras piekrastes joslas robeža un buferjosla**

(1) Ja starp aktualizācijas periodiem jūras vai citu dabas procesu iedarbības rezultātā jūras piekrastes joslas robeža ir kļuvusi neaktuāla, to nosaka pa buferjoslu.

(2) Ministru kabinets izdod noteikumus par kārtību, kādā nosaka, aktualizē un apstiprina jūras krasta līniju, jūras augstākās bangas robežu un buferjoslu, un nodod datus reģistrēšanai valsts informācijas sistēmās, kā arī to aktualizācijas biežumu.”

1. 19. pantā:

izteikt otrās daļas 4. punktu šādā redakcijā:

“4) mākslīgo salu, būvju un iekārtu, tai skaitā platformu un enerģijas ražošanai nepieciešamo iekārtu (turpmāk — būves), būvniecība, ierīkošana, arī ar to saistītā izpēte, un būvju ekspluatācija, izņemot **tūrisma un rekreācijas inženierbūvju jūras piekrastes ūdeņos**, ostu darbībai nepieciešamo būvju būvniecību, kā arī navigācijas līdzekļu un sistēmu izveidi un uzturēšanu, saskaņā ar šā likuma un būvniecību regulējošo normatīvo aktu prasībām.”

papildināt ar divi prim daļu šādā redakcijā:

“(21) Jūras piekrastes ūdeņos attiecīgā pašvaldība, kas ir šo ūdeņu tiesiskais valdītājs:

1. izsniedz atļauju tūrisma un rekreācijas inženierbūvju būvniecībai saskaņā ar būvniecību regulējošo normatīvo aktu prasībām;
2. inženierbūvju, kas ir saistītas ar sauszemi un veido turpinājumu sauszemei, būvniecībai jūras piekrastes ūdeņos piemēro tās administratīvajā teritorijā spēkā esošo būvniecības normatīvo regulējumu;
3. pirms šīs daļas 1.un 2. punktā minēto atļauju izsniegšanas jūras piekrastes ūdeņu izmantošanai, pieprasa atzinumu no valsts akciju sabiedrības "Latvijas Jūras administrācija", kā arī pieprasa citu institūciju atzinumu, ja to nosaka citi normatīvie akti.
4. pēc šīs daļas 3. punktā pieprasīto atzinumu saņemšanas, rīko konkursu par piekrastes ūdeņu izmantošanas tiesībām saskaņā ar publisko ūdeņu nomu regulējošo normatīvo aktu prasībām;
5. par atļaujas izmantošanu jūras izmantotājs maksā valsts pamatbudžetā ikgadēju valsts nodevu šī panta 5.daļā noteiktajā kārtībā.
6. Papildināt Pārejas noteikumus ar 12. punktu šādā redakcijā:

“12. Ministru kabinets izdod šā likuma 3¹. pantā otrajā daļā minētos noteikumus ne vēlāk kā sešus mēnešus pirms Zemes pārvaldības likuma Pārejas noteikumu 5.punkta 6.apakšpunktā noteiktā termiņa.”

Vides aizsardzības un reģionālās

attīstības ministrs Artūrs Toms Plešs